മാനസയ്ക്ക് തലയിലും നെഞ്ചിലും വെടിയേറ്റു രാഖില് ഉപയോഗിച്ചത് 7.62 എംഎം പിസ്റ്റള് കോതമംഗലത്ത് ഡെന്റല് വിദ്യാര്ഥിനി മാനസയുടെ തലയിലും നെഞ്ചിലുമാണ് വെടിയേറ്റതെന്ന് പൊലീസ്. ആത്മഹത്യ ചെയ്ത രാഖിലിന്റെ തലയ്ക്കാണ് വെടിയേറ്റിരിക്കുന്നത്. രാഖില് കൊല്ലാന് ഉപയോഗിച്ചത് 7.62 എംഎം പിസ്റ്റള് ആണെന്നും പൊലീസ് വ്യക്തമാക്കി. ഏഴുറൗണ്ട് വെടിയുതിര്ക്കാവുന്ന തോക്കാണിത്. രാഖിലിന് തോക്ക് ലഭിച്ചത് എവിടെ നിന്നാണ് എന്നാണ് പൊലീസ് അന്വേഷിക്കുന്നത്. പ്രണയനൈരാശ്യത്തിന്റെ പേരില് പെണ്കുട്ടിയെ വെടിവെച്ച് കൊലപ്പെടുത്തിയ ശേഷം ആത്മഹത്യ ചെയ്ത രഖില് വളരെ ആസൂത്രിതമായാണ് കൃത്യം നടത്തിയതെന്ന് നിഗമനത്തിലാണ് പൊലീസ്. ഒരു മാസമായി പ്രതി രാഖില് നെല്ലിക്കുഴിയില് കൊല്ലപ്പെട്ട മനസ താമസിച്ചിരുന്ന വീടിന് സമീപം റൂം എടുത്ത് താമസിച്ചിരുന്നതായും വിവരമുണ്ട്. മാനസയുടെയും രാഖിലിന്റെയും മൃതദേഹങ്ങള് കോതമംഗലം ബസേലിയോസ് ആശുപത്രിയില് സൂക്ഷിച്ചിരിക്കുകയാണ്. നാളെ പോസ്റ്റുമോര്ട്ടം നടത്തും. കോതമംഗലം നെല്ലിക്കുഴി ഇന്ദിരാഗാന്ധി കോളേജിലെ നാലാം വര്ഷ ഡെന്റല് വിദ്യാര്ത്ഥിനിയായിരുന്നു മാനസ. കൂട്ടുകാരികള്ക്കൊപ്പമിരുന്ന് ഭക്ഷണം കഴിക്കുമ്ബോഴാണ് രാഖില് എത്തി വിദ്യാര്ത്ഥിയ്ക്ക് നേരെ വെടിയുതിര്ത്തത്.